Hat HIV- pozitív vizsgálati alanynál a placebóval összehasonlítva úgy tűnik, hogy napi 1200 mg azitromicin és 400 mg didanozin egyidejű alkalmazása nem befolyásol ta a didanozin egyensúlyi állapotú farmakokinetikáját.

### Digoxin és kolchicin

Makrolid antibiotikumok, mint az azitromicin, együttes adása P-glikoprotein-szubsztráttal, mint pl. digoxinnal vagy kolchicinnel, a P-glikoprotein-szubsztrát emelkedett vérszintjét eredményezi. Ezért, amennyiben azitromicint és P-glikoprotein- szubsztrátot, mint pl. digoxint egyidejűleg kell alkalmazni, számolni kell a P-glikoprotein- szubsztrát emelkedett szérumkoncentrációjának lehetőségével. Az azitromicin- kezelés alatt és annak leállítása után is szükség van a klinikai monitorozásra, és lehetőség szerint a szérum digoxinszintjének követésére.

### Zidovudin

1000 mg azitromicin egyszeri, illetve 600 mg vagy 1200 mg azitromicin ismételt adagolása kis mértékben módosította a zidovudin farmakokinetikáját a plazmában, illetve a zidovudin vagy glükuronid metabolitjának a renális kiválasztását. Ugyanakkor az azitromicin alkalmazásakor a foszforilált zidovudin, a klinikailag aktív metabolit koncentrációja emelkedett a perifériás mononukleáris vérsejtekben. Ezen megfigyelés klinikai jelentősége egyelőre nem tisztázott, de előnyös lehet a betegek számára.

Az azitromicinnek nincs különösebb kölcsönhatása a máj citokróm P450 rendszerével. Úgy tűnik az eritromicinnel és más makrolidokkal ellentétben, nem fordul elő farmakokinetikai gyógyszerinterakció. A máj citokróm P450 rendszerének citokróm-metabolit komplexeken keresztül történő indukciója vagy inaktivációja azitromicin esetében nem fordul elő.

### Ergot-származékok

Az ergotizmus kialakulásának elméleti lehetősége miatt azitromicin és ergot -származékok egyidejű alkalmazása nem ajánlott (lásd 4.4 pont).

Farmakokinetikai vizsgálatokat végeztek az azitromicin és az alábbi gyógyszerek vonatkozásában, amelyekről ismert, hogy jelentős mértékben a citokróm P450 enzim útján metabolizálódnak.

### Asztemizol, alfentanil

Nem állnak rendelkezésre ismert adatok az asztemizollal vagy alfentanillal való interakcióra vonatkozóan. Ezen gyógyszerek azitromicinnel való egyidejű alkalmazása körültekintést igényel, mivel ismert, hogy - a makrolid antibiotikumok csoportjába tartozó - eritromicinnel együtt adva ezeknek a készítményeknek a hatása fokozódik.

### Atorvasztatin

Napi 10 mg atorvasztatin és 500 mg azitromicin egyidejű alkalmazásakor nem módosult az atorvasztatin plazma koncentrációja (HMG CoA-reduktáz gátlás vizsgálat alapján).

### Karbamazepin

Egy egészséges önkéntesekben végzett farmakokinetikai interakciós vizsgálatban nem figyeltek meg a karbamazepin, illetve aktív metabolitja plazmaszintjére gyakorolt jelentős hatást azitromicin együttes adagolása mellett.

### Ciszaprid

A ciszapridot a májban a CYP3A4 enzim metabolizálja. Mivel a makrolidok ezt az enzimet gátolják, a ciszaprid egyidejű alkalmazása a QT -szakasz megnyúlását, kamrai arrhythmiákat és torsade de pointes-ot okozhat.

###### Cimetidin

Egy farmakokinetikai vizsgálatban az azitromicin bevétele előtt 2 órával adott egyszeri cimetidin adagnak nem volt hatása az azitromicin farmakokinetikájára.

### Kumarin típusú orális véralvadásgátlók